Diari Oficial de la Generalitat Valenciana


Sumari del DOGV 4088, del 18-09-2001 (2001/9006)

RESOLUCIÓ de 10 de setembre de 2001, de la Direcció General de Personal de la Conselleria de Cultura i Educació, per la qual es regula la fase de pràctiques dels aspirants seleccionats en les proves selectives per a l'accés al Cos d'Inspectors d'Educació convocades per Ordre de 20 de novembre de 2000.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4088

Data del DOGV
:   18-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9006


Data del document
:   10-09-2001

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 10 de setembre de 2001, de la Direcció General de Personal de la Conselleria de Cultura i Educació, per la qual es regula la fase de pràctiques dels aspirants seleccionats en les proves selectives per a l'accés al Cos d'Inspectors d'Educació convocades per Ordre de 20 de novembre de 2000. [2001/M9006]
  
Per Ordre de 20 de novembre de 2000 es van convocar proves selectives per a l'accés al cos d'inspectors d'Educació, i en la base 12 s'establix l'obligació de realitzar un període de pràctiques que forma part del procés selectiu i que té com a objecte comprovar la capacitat necessària per a l'exercici de la inspecció.
  
En la referida ordre s'establix que mitjançant una resolució del director general de Personal es desenrotllarà el procediment de l'esmentada fase.
  
En conseqüència, esta direcció general ha resolt el següent:
  
Primer
  
Les pràctiques realitzades des de la seua incorporació pels aspirants seleccionats en les proves selectives per a l'accés al Cos d'Inspectors d'Educació convocades per l'esmentada ordre i nomenats funcionaris en pràctiques per Resolució de 30 de juliol de 2001, del director general de Personal de la Conselleria de Cultura i Educació, seran qualificades per la comissió la composició i el procediment d'actuació de la qual s'establix a continuació:
  
1. Es constituirà una comissió qualificadora dels funcionaris en pràctiques del cos d'inspectors d'Educació que estarà integrada per:
  
- El cap del Servei Central d'Educació, que actuarà com a president.
  
- La cap del Servei de Gestió i Règim Jurídic de Personal Docent de la Direcció General de Personal.
  
- El cap del Servei de Programes d'Innovació Educativa i Suport Escolar de la Direcció General d'Ordenació i Innovació Educativa i Política Lingüística.
  
- La cap del Servei de Centres.
  
- L'inspector o inspectora amb més antiguitat en el cos d'inspectors d'Educació (CIE) o en el cos d'inspectors al servei de l'administració educativa (CISAE).
  
2. La comissió qualificadora organitzarà les activitats corresponents al lloc de treball de la fase de pràctiques, nomenarà els tutors i avaluarà els aspirants.
  
3. Els tutors seran nomenats per la comissió qualificadora entre els funcionaris de la plantilla del CIE i CISAE en cadascun dels serveis, prèvia proposta dels caps de Servei d'Inspecció de cada província, i podran ser tutors de més d'un opositor.
  
Segon
  
Les funcions del tutor consistiran a assessorar i informar els funcionaris en pràctiques sobre els aspectes següents:
  
- Legislació estatal educativa.
  
- Legislació autonòmica educativa.
  
- Legislació de funcionaris.
  
- Legislació de règim administratiu, etc.
  
- Perfeccionament del professorat.
  
- Avaluació de centres (internes, externes, EFQM, etc.).
  
- El valencià en els centres educatius no universitaris.
  
· Nivells.
  
· Plans.
  
- Règim disciplinari - expedients administratius disciplinaris.
  
- Plans especials en els centres.
  
- Ensenyaments especials i centres especials.
  
- Els centres i el seu funcionament.
  
- Centres d'Infantil i Primària.
  
- Centres d'Educació Secundària.
  
- Centres de FP de segon grau (cicles superiors).
  
Per al correcte acompliment d'estes funcions el tutor haurà d'acompanyar a les sessions, almenys en una visita als centres i l'altra en el treball de despatx.
  
Al final del període de pràctiques el tutor emetrà un informe en què expresse la seua valoració sobre els aspectes que es contenen en l'annex a esta resolució, i també altres dades d'interés, i el remetrà a la comissió qualificadora.
  
Tercer
  
Les activitats de formació a què fa referència l'ordre de convocatòria consistiran en una acció formativa, d'almenys 20 hores de durada, entre els convocats en l'oferta dels centres de Formació, Innovació i Recursos Educatius de la Comunitat Valenciana i centrada en els aspectes especificats en l'apartat segon d'esta resolució.
  
La durada d'esta acció formativa serà computada com a activitat d'obligat compliment dins l'horari del funcionari en pràctiques i es durà a terme en el període comprés entre el 3 de setembre de 2001 i el 31 de desembre de 2001.
  
L'acreditació de l'activitat formativa realitzada, mitjançant certificat expedit pel director general d'Ordenació i Innovació Educativa i Política Lingüística, serà obligatòria per a poder obtindre la qualificació d'apte en el període de pràctiques.
  
Així mateix, els aspirants elaboraran un informe final en què reflectisquen el treball realitzat durant el període de pràctiques, les dificultats que han trobat i els suports rebuts, el qual entregaran a la comissió qualificadora al termini de la dita fase.
  
Quart
  
1. L'avaluació dels aspirants serà efectuada per la comissió qualificadora a partir dels informes emesos pel tutor i de l'acreditació mitjançant la certificació expedida per la Direcció General d'Ordenació i Innovació Educativa i Política Lingüística.
  
L'informe del tutor s'ajustarà al model que figura en l'annex de la present resolució i s'expressarà en els termes «satisfactori» o «no satisfactori». En la seua valoració tindrà en compte igualment l'informe elaborat pels aspirants. El judici de la comissió qualificadora s'expressarà en els termes «apte» o «no apte».
  
Els membres que formen part de la comissió qualificadora podran realitzar visites a cadascun dels funcionaris en pràctiques a fi d'aportar els seus informes al procés d'avaluació i precisarà en ells aquells aspectes que puguen presentar algun tipus de dubtes en l'actuació dels candidats.
  
2. La comissió qualificadora traslladarà al director general de Personal la relació de funcionaris en pràctiques amb la qualificació obtinguda.
  
3. Els funcionaris en pràctiques declarats no aptes repetiran esta fase per una sola vegada durant el curs escolar 2002/2003. En el cas que en el curs 2002/2003 es convocaren proves selectives per a l'accés al cos d'inspectors, el número d'ordre serà l'immediatament següent al que corresponga a l'últim dels aspirants seleccionats de la promoció a què s'incorporen.
  
Cinqué
  
La comissió haurà de constituir-se dins el termini de cinc dies hàbils comptats a partir de l'endemà de la publicació de la present resolució en el Diari Oficial de la Generalitat Valenciana. La constitució de la comissió no podrà tindre lloc sense la presència de tots els membres que la integren, llevat que concórreguen circumstàncies especials l'apreciació de les quals correspondrà al director general de Personal. De tal acte de constitució s'estendrà l'acta corresponent.
  
La comissió en el termini de cinc dies després de la seua constitució, remetrà l'acta a què s'al·ludix en el paràgraf anterior al director general de Personal.
  
La comissió no podrà redactar acta definitiva d'apte o no apte sense la presència, almenys, del president, el secretari i la meitat més un de la resta dels membres de la comissió. En tot cas, si després de constituïda la comissió, raons de força major o causes imprevistes determinaren la impossibilitat de la compareixença d'algun dels seus membres, hauran de ser posats tots els extrems en coneixement del director general de Personal.
  
Sisé
  
La comissió disposarà d'un termini de 20 dies a partir del dia 10 de gener de 2002 per a redactar l'acta final. Si la comissió qualificadora ho estimara necessari, podrà emetre un informe complementari sobre el desenrotllament de les seues actuacions. Estos dos documents, l'acta i l'informe si n'hi haguera, seran enviats al director general de Personal.
  
Aquells funcionaris que amb data de 31 de desembre de 2001 no hagen prestat servicis efectius com a mínim de tres mesos, hauran de considerar-se no aptes.
  
Seté
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant el director general de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació, sense perjudici de qualsevol altre que s'estime procedent.
  
València, 10 de setembre de 2001.- El director general de Personal: José Antonio Rovira Jover.
  
ANNEX I
  
Funcionari en pràctiques:
  
Direcció Territorial d'Educació d \_\_\_\_
  
Indicadors per a l'informe del tutor:
  
 \_\_ Satisfactori \_\_ No satisfactori
  
1. Compliment del Pla Anual.
  
2. Compliment d'horari personal.
  
3. Avaluació de centres. EFQM.
  
4. Participació d'activitats en el Servei d'Inspecció, tant els que procedisquen del Pla Anual.
  
d'Inspecció, com els programats pel servei territorial.
  
5. Participació en distintes activitats de l'equip de circumscripció.
  
6. Integració en l'equip provincial d'inspectors.
  
7. Capacitat de relació i comunicació amb centres (direcció, equips directius, associacions de pares, associacions d'alumnes, sindicats, etc.).
  
8. Adaptacions dels programes dels centres (PCC, CE, PIV...).
  
9. Programes d'atenció a la diversitat en els centres.